google/wiki40b huggingface dataset:
Terminal Feri Stulang Laut

Terminal Feri Stulang Laut Juga dikenali sebagai Terminal Feri Berjaya Waterfront, yang terletak di Stulang di Johor Bahru. Terminal ini dinamakan semula kepada Terminal Feri Berjaya Waterfront pada tahun 2013 apabila Berjaya Group telah membeli hart tanah di situ. Bagaimanapun, media tempatan masih merujuknya sebagai Terminal Feri Stulang Laut pada 2019.
Hisui Haza

Pasukan kebangsaan

Hisui Haza bermain 4 perlawanan untuk pasukan bola sepak kebangsaan wanita Jepun.
Sophia Pakih Muda

Sophia Pakih Muda (meninggal 1949) adalah isteri kepada pejuang Rejimen Askar Melayu Adnan bin Saidi yang maut ketika menentang tentera Jepun di Bukit Candu, Singapura. Sophia sekampung dengan Adnan di Kampung Sungai Ramal, Kajang, Selangor, merupakan seorang guru.
Sophia berkahwin dengan Lt. Adnan Saidi pada 1937 setelah kembalinya Adnan dari London, dan mendapat tiga orang anak: dua lelaki, Mokhtar dan Zainudin (yang tinggal di Seremban dan Johor), dan seorang anak perempuan.
Pada akhir 1941, Lt. Adnan Saidi ditempatkan di Singapura dan membawa keluarganya bersama-sama. Mereka tinggal di rumah besar di Pasir Panjang, dalam kawasan yang dikhaskan untuk keluarga Rejimen Askar Melayu.
Apabila berita peperangan Perang Dunia II semakin hampir, dan pihak Jepun bersedia untuk menjajah Singapura, Lt. Adnan menghantar keluarganya kembali ke kampung mereka di Kajang. Ini merupakan masa yang getir bagi Lt. Adnan kerana isterinya, Sophia, sedang mengandungkan anak mereka yang ketiga. Ini merupakan kali terakhir mereka bersama, dan Adnan tidak sempat berjumpa dengan bayi perempuannya yang meninggal sejurus selepas kejatuhan Singapura.

Sophia di layar perak

Pada tahun 2000, Umie Aida telah dipilih untuk membawakan watak Sophia, di mana versi dalam filem Leftenan Adnan itu diberi nama Safiah. Menerusi watak ini, Umie telah dicalonkan untuk merebut anugerah Pelakon Wanita Terbaik di Festival Filem Malaysia ke-15.
Kampung Rahmat, Chalok

Poskod

Poskod yang digunakan di Kampung Rahmat, Chalok, daerah Setiu, Terengganu adalah 21450.
The Herald

Penggunaan perkataan "ALlah"

Timbalan Menteri Keselamatan Dalam Negeri, Datuk Johari Baharum meminta penerbitnya membuang seksyen Bahasa Malaysia atau permitnya tidak diperbaharui. Pada 2003, kitab Injil dalam bahasa Iban telah diharamkan kerana ia menterjemah perkataan "God" kepada "Allah Taala". Arahan itu ditarik balik selepas mendapat bantahan daripada masyarakat Kristian.

Perbicaraan di mahkamah

Pada 28 Oktober 2009, Hakim Lau Bee Lan di Mahkamah Tinggi Kuala Lumpur menetapkan 10 November 2009 untuk menerima atau menolak pencelahan 8 pihak berkuasa agama Islam. Peguam S.Selvarajah mewakili gereja itu.Peguam mewakili pencelah ialah Abdul Rahim Sinwah .
Pada September 2009, Mahkamah Persekutuan dalam kes Majlis Agama Islam Selangor lwn Bong Boon Chuen & 150 yang lain, bahawa Mahkamah Tinggi tidak mempunyai bidang kuasa untuk membenarkan pencelahan dalam prosiding semakan kehakiman mengikut Perintah 15, Peraturan 6(2)(b) Peraturan-peraturan Mahkamah Tinggi 1980.
Pada 3 Ogos 2009, Hakim Lau memutuskan bahawa 8 pihak iaitu Majlis Agama Islam Perak, Majlis Agama Islam dan Adat Melayu Terengganu, Majlis Agama Islam Pulau Pinang, Majlis Agama Islam Selangor, Majlis Agama Islam Kedah, Majlis Agama Islam Johor dan Majlis Agama Islam Melaka, dan Persatuan Cina Muslim Malaysia - mempunyai kepentingan daripada segi undang-undang dalam isu itu dan boleh mencelah.
Pada 7 Januari 2009 ,Kementerian Dalam Negeri Malaysia dan Kerajaan Malaysia melarang penerbit The Gerald menggunakan perkataan "Allah" dalam penerbitan "Herald-The Catholic Weekly". Sebaliknya Gereja berpendapat bahawa arahan kerajaan ini salah di sisi undang-undang dan bahawa perkataan "Allah" bukan hanya eksklusif untuk agama Islam sahaja.
Pada 16 Februari 2009 penerbit The Herald memfailkan permohonan baru bagi semakan kehakiman. Permohonan serupa pada 2008 dianggap sebagai akademik kerana permit penerbitan The Herald bagi 1 Januari hingga 31 Disember 2008 telah tamat tempoh. 
Pada 31 Disember 2009, Mahkamah Tinggi memutuskan bahawa the Herald boleh boleh menggunakan perkataan "Allah" dalam penerbitannya. Dalam keputusannya, Hakim Datuk Lau Bee Lan menegaskan bahawa Kementerian Dalam Negeri telah bertindak secara salah ketika mengenakan larangan penggunaan perkataan "Allah" dalam penerbitan mingguan itu.
Las Pedrosas

Las Pedrosas merupakan sebuah kawasan perbandaran yang terletak di wilayah Zaragoza, Aragon, Sepanyol
Wang ihsan Kelantan

Wang ihsan Kelantan merupakan hasil royalti minyak Kelantan yang diberikan kepada penduduk Kelantan. Oleh kerana Kelantan ditandbir oleh kerajaan PAS, maka wang ihsan disalurkan melalui Jabatan Pembangunan Persekutuan Kelantan. Pengarahnya ialah Mahktar Mustafa.
Peruntukan ini disalurkan melalui Jabatan Pembangunan Persekutuan (JPP) kerana ia adalah hak Kerajaan Persekutuan. Ia melibatkan kawasan bertindih. Jika istilah 'royalti' digunakan, ia terpaksa dibayar melalui kerajaan negeri.
Jumlah keseluruhan wang ihsan ialah RM25 juta. Keluarga yang berpendapatan kurang RM740 sebulan, anaknya layak menerima wang ihsan.

Mengapa wang ihsan

Kelantan seperti juga Terengganu tiada hak menuntut royalti kerana pada masa ini tiada pengeluaran petroleum dari perairan kedua-dua negeri itu yang ditakrif lebih tiga batu nautika (5.55 kilometer) dari tikas air surut atau pesisir. Perdana Menteri Malaysia, Datuk Seri Najib Tun Razak mengumumkan bahawa wang ihsan akan diberi dalam bentuk projek pembangunan dan pembasmian kemiskinan di Kelantan.
Petronas memaklumkan bahawa pada masa ini hanya terdapat sebuah medan petroleum yang mengeluarkan hasil di Kelantan, yang terletak di luar perairan negeri tersebut iaitu medan Bumi Selatan dalam Blok PM301.

Fasa 1

Fasa 1 wang ihsan disampaikan oleh Timbalan Perdana Menteri Malaysia, Tan Sri Muhyiddin Yassin di Machang pada Sabtu , 3 April 2010.

Fasa 2

Jabatan Pelajaran Kelantan menganggarkan seramai 100,000 pelajar layak mendapat wang ihsan.
Sekolah Menengah Tengku Ampuan Afzan

Sejarah

Sekolah Menengah Tengku Ampuan Afzan ( SMTAA ) diambil sempena nama KDYMM Tengku Ampuan Pahang. Ia dibuka secara rasmi pada 4 Julai 1976 oleh KYDMM Sultan Pahang, Sultan Haji Ahmad Shah. SMTAA sebelum ini dikenali sebagai Sek. Men. Ren. Keb. Chenor ( SMRKC ) yang pada awalnya ditubuhkan pada Januari 1965 bertempat di tapak Sek. Men. Voksional Pertanian Chenor, SMRKC bermula dengan dua buah kelas yang memuatkan 81 orang pelajar perintis tingkatan satu. Ia diketuai oleh Allahyarham En. Rofli bin Johari sebagai pengetua pertama. Perkembangannya pada 1967, SMRKC mempunyai 257 orang pelajar dari tingkatan satu hingga tiga dengan En. Abd. Razak bin Abdul Manaf sebagai pengetua barunya.
MARA Japan Industrial Institute Beranang

Sejarah

KKTMBeranang mula tertubuh kerana keperluan gunatenaga mahir negara, memberikan kelainan berbanding pusat-pusat lain di mana  program yang dilaksanakan adalah bertaraf kejuruteraan dengan memfokuskan kepada teknologi terkini.
Bahasa Jepun diperkenalkan dalam silibus sebagai bahasa kedua selepas Bahasa Inggeris.
Pada 19 September 2012, Mesyuarat Jemaah Menteri telah bersetuju untuk mengubah nama KKTMBeranang kepada MARA Japan Industrial Institute (MJII).

Visi

MJIIBeranang, dengan penuh semangat berazam bersungguh-sungguh untuk menjadikan kolej ini sebagai kolej pilihan untuk menghasilkan teknologi separa profesional dan usahawan-usahawan dalam bidang kejuruteraan elektronik untuk memenuhi kehendak industri dan masyarakat.

Misi

Untuk menyediakan pelajar dengan pengetahuan industri dan latihan kemahiran praktikal ke arah budaya kerja Jepun dan usahawan yang berjaya.

Program Pendidikan Tinggi Malaysia - Jepun (MJHEP)

Program ini adalah pengajian yang dikelola oleh Ketua Pengarah Mara, Datuk Ibrahim Ahmad MJHEP iaitu Yayasan Pelajaran Mara (YPM) dan Universiti Kuala Lumpur (UniKL) yang dijalankan di MJII. Bahasa utama dalam pengajian ini adalah bahasa Jepun.

Program Biasiswa Pengajian ke Jepun

Pelajar-pelajar MJHEP dan MJII boleh menyambung pengajian ke peringkat ijazah sarjana muda di 22 buah universiti di Jepun dalam bidang yang sama. Mereka akan menyambung pengajian di 11 buah universiti awam dan 11 universiti swasta.
Beg galas

Beg galas adalah beg kain dalam bentuk ringkas tanpa kerangka yang dibawa di belakang dan dipegang dengan dua tali menyangkut bahu, tetapi ia juga boleh mempunyai kerangka luaran, kerangka dalaman, dan pek badan.
Beg galas biasanya digunakan oleh pengembara berjalan kaki dan pelajar, dan sering lebih disukai berbanding beg tangan untuk membawa beban berat atau membawa apa-apa jenis peralatan, kerana kapasiti tangan yang terhad untuk membawa beban berat untuk jangka masa yang panjang.
Beg galas besar yang biasanya digunakan untuk membawa beban lebih 10 kilogram (22 lb), serta beg galas sukan yang lebih kecil (contohnya untuk berlari, berbasikal, mendaki dan penghidratan), biasanya melepaskan bebanan terbesar (sehingga kira-kira 90%) daripada keseluruhan berat mereka ke pinggang, menjadikan tali bahu untuk menstabilkan beban. Ini meningkatkan potensi untuk membawa beban berat, kerana pinggang lebih kuat daripada bahu, dan juga meningkatkan ketangkasan dan keseimbangan, memandangkan beban lebih dengan pusat jisim pemakai.
La Trinité-des-Laitiers

La Trinité-des-Laitiers ialah sebuah komun di jabatan Orne di barat-laut Perancis.
Krembangan, Panjatan

Poskod

Poskod yang digunakan di Krembangan adalah 55655. Terdapat 11 buah desa di dalam daerah kecamatan Panjatan.
Sekolah Menengah Kebangsaan Convent Batu Pahat

Sejarah

SMKC Batu Pahat ditubuhkan pada tahun 1937 oleh Reverend Mother John Baptist tetapi ditamatkan semasa pendudukan Jepun.
Pada tahun 1954, persekolahan dimulakan semula di bangsal kereta tauke Tan Swee Hoe di 160, Jalan Kluang Batu Pahat dengan 59 orang pelajar (darjah 1 dan 2) dan 3 orang guru. Bangunan sekolah SMKC dibina di atas tanah pemberian keluarga Tan Swee Hoe dan dirasmikan oleh Tengku Mahkota Johor pada 28 Disember 1955. Pada tahun itu kelas menengah juga dimulakan dengan 144 orang pelajar (darjah 1 hingga tingkatan 1).
Pada tahun 1958 jumlah pelajar adalah seramai 245 orang. Pertambahan pelajar kepada 338 orang menyebabkan pertambahan bangunan pada tahun 1959. Bangunan tambahan blok A telah siap dibina pada tahun itu bagi menempatkan kelas tingkatan 1 yang mempunyai 31 orang pelajar dan 2 orang guru. Pada tahun 1961 bilangan pelajar menengah adalah seramai 93 orang dengan 3 buah kelas. Bangunan baru iaitu blok B dibina lengkap dengan sebuah perpustakaan, 4 buah bilik darjah, 2 bilik makmal sains dan sebuah bilik Sains Rumahtangga.
Kelas menengah atas dan peralihan dimulakan buat pertama kalinya pada tahun 1962 dengan keseluruhan pelajar seramai 370 orang dan ditempatkan di dalam 10 buah kelas. Sekolah menengah dan rendah telah dipisahkan pada tahun 1969. Puan Ramlah binti Mohammad telah memegang jawatan sebagai Guru Besar Sekolah Rendah Kebangsaan Convent manakala Mother Vincent menjadi Pengetua Sekolah Menengah Convent sehingga tahun 1973. Bermula tahun 1973, kelas peralihan telah dimulakan pada sebelah petang. Puan Marian Tan telah menjadi Pengetua pada bulan Mei 1982. Kelas perdagangan pula telah dimulakan pada tahun 1985. Menjelang bulan Oktober 1991 kantin sekolah telah siap dibina.
Pada bulan Disember 1992 kerja-kerja pembinaan bangunan dua tingkat (Blok C) yang mengandungi dua buah bilik darjah, sebuah bilik kaunseling, surau, bilik mesyuarat dan dua buah makmal dimulakan. Bangunan baru 2 tingkat itu dirasmikan oleh Menteri Besar Johor Darul Ta'zim, YAB Tan Sri Muhyiddin Yassin pada 20 Julai 1993 dan kelas aliran sains dimulakan pada tahun itu juga. Jumlah keseluruhan pelajar sehingga tahun itu adalah seramai 919 orang dengan 15 buah bilik darjah pada sidang pagi dan 12 buah bilik darjah pada sidang petang. Sehingga bulan Disember 1994 terdapat seramai 45 orang guru dan 960 orang pelajar serta 26 buah bilik darjah.
Puan Salamah binti Bahrom telah menjadi pengetua mulai 1 Februari 1995. Penggantian wayar di Blok A dan Blok B telah dilakukan. Sekolah telah dibekalkan dengan sebuah komputer. Terdapat seramai 47 orang guru, 1010 orang pelajar dan 27 buah bilik darjah.
Pada bulan November 1995 Puan Hawa binti Haron telah menjadi pengetua. Makmal IT dengan 18 buah komputer telah diperkenalkan. Rumah sister telah diubahsuai menjadi bilik guru, bilik guru kanan, kedai koperasi, bilik darjah dan bilik ABM. sebuah dewan terbuka telah dibina yang membolehkan pelbagai aktiviti dilaksanakan di situ.
Sekarang SMKC diterajui oleh Pengetua, Puan Hajah Siti Rosnani binti Shihab dengan sokongan 59 orang guru dan 11 orang kakitangan serta 1002 orang pelajar.
Tiara Melaka Golf & Country Club

Tiara Melaka Golf & Country Club ini seluas 450 ekar, adalah syurga kepada mereka yang masih baru dan muda, yang dapat mengembalikan semangat dan tenaga.
Ia adalah hasil daripada gabungan pakar tempatan dan antarabangsa, seperti mana Bandar Melaka dibina.
Ia terletak di Ayer Keroh, 15 minit jika anda memandu dari Bandar Melaka. Ia juga memakan masa selama satu jam perjalanan dari Kuala Lumpur dan lebih kurang dua jam perjalanan dari Johor Bahru dan Singapura melalui Lebuhraya Utara-Selatan.
Bijelo Polje

Bijelo Polje (Sirilik Serbia: Бијело Поље) merupakan sebuah bandar di utara Montenegro dengan penduduk sebanyak 15,000 orang.
Bijelo Polje merupakan ibukota kotamadya dengan nama serupa (berpenduduk 50 000 orang), yang terletak di kawasan geografi Sandžak. Bijelo Polje merupakan pusat tidak rasmi di bahagian timur laut Montenegro. Bijelo Polje bermaksud «ladang putih» dalam bahasa Montenegro. Sungai Lim mengalir melalui bandar ini.
Bijelo Polje merupakan bagian Kesultanan Usmaniyah sehingga lepasnya akibat Perang Balkan pada tahun 1912. Semasa pemerintahan Turki Uthmaniyyah kota ini disebut Akova.
Pagerbatu

Poskod

Poskod yang digunakan di Pagerbatu adalah 42215. Terdapat 5 buah desa di dalam daerah kecamatan Majasari.
Lalganj, Vaishali

Demografik 2001

Menurut bancian India pada tahun 2001, Lalganj memiliki bilangan penduduk seramai 29,847. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Lalganj memiliki kadar pendidikan (kebolehan membaca) 51%, di bawah kadar purata kebangsaan 59.5%; dengan 61% lelaki dan 39% wanita mampu membaca. 18% dari populasi berusia di bawah 6 tahun. (2001)
Kebuluran Bengal 1943

Kebuluran Bengal 1943 (Bengali: pañcāśēra manvantara) merupakan suatu bencana utama di wilayah Benggala dalam India semasa Perang Dunia Kedua. Dianggarkan sebanyak 2.1–3 juta, daripada 60.3 juta penduduk kawasan tersebut mati akibat kelaparan, malaria dan penyakit teruk lain akibat kekurangan gizi, pemindahan penduduk, keadaan yang tidak bersih dan kekurangan penjagaan kesihatan. Jutaan penduduk jatuh miskin aikbat krisis yang menjejaskan lapisan masyarakat dan ekonomi kawasan tersebut dengan besarnya. Sejarawan telah sering menggambarkan bencana ini sebagai hasil "buatan manusia", menegaskan bahwa dasar-dasar kolonial menyukarkan lagi krisis ini. Ada pula suatu kelompok minoriti yang melihat bencana ini lebih berpunca daripada faktor penyebab semulajadi.

Kesan

Kebuluran ini mempercepatkan jalan sosioekonomi yang membawa kepada kemiskinan dan ketidaksamaan pendapatan,merosakkan ekonomi dan struktur sosial Bengal serta menghancurkan jutaan keluarga. Krisis ini menjejaskan kesemua lapisan ekonomi masyarakat. Punca utama meluasnya penderitaan ini ialah pemakaian strategi menjual aset demi mendapatkan makanan secara besar-besaran. Sebanyak hampir 1.6 juta keluarga—kira-kira satu suku daripadanya pekebun kecil—cuba menyelamatkan diri dengan menjual atau menggadaikan sawah mereka, secara langsungnya menjatuhkan status mereka dari pemilik tanah kepada buruh. Pemindahan tanah meningkat sebanyak dengan 504%, 665%, 1,057% dan 872% pada empat tahun berikutan 1941.
Habib Mohammed Shah

Tan Sri Habib Mohammed Shah (93 tahun) atau HM Shah adalah bekas Pengarah Urusan pertama syarikat akhbar Utusan Melayu.Beliau seorang usahawan berjaya dan memiliki beberapa perniagaan antaranya Hotel Shah dan Shah Tower di Petaling Jaya serta Shah Village and Resort di Tanjung Keling, Melaka.

Meninggal dunia

Pada 26 Mei 2014, Tan Sri H.M. Shah meninggal dunia di Guangzhao, China. pada usia 93 tahun.Isterinya, Puan Sri Viera Serina Shah, 68, dan anaknya ada di sisi.Adiknya, Mohamad Kasim Abdul, 69, memaklummkan bahawa HM Shah pergi ke China bagi mendapatkan rawatan susulan penyakit barah yang dihidapinya sejak beberapa bulan.Jenazah dibawa balik ke Shah Alam, Selangor sebelum disemadikan di Kampung Baru, Kuala Lumpur.
Allahyarham meninggalkan seorang balu, lapan orang anak dan 15 orang cucu.
Kozhikode

Demografik 2001

Menurut bancian India pada tahun 2001, Kozhikode memiliki bilangan penduduk seramai 436,527. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Kozhikode memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 49% lelaki dan 51% wanita mampu membaca. 11% dari populasi berusia di bawah 6 tahun. (2001)
Kampung Jelutong, Sik

Poskod

Poskod yang digunakan di Kampung Jelutong, Sik, Kedah adalah 08200.
Musabani

Demografik 2001

Menurut bancian India pada tahun 2001, Musabani memiliki bilangan penduduk seramai 33,892. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Musabani memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 59% lelaki dan 41% wanita mampu membaca. 12% dari populasi berusia di bawah 6 tahun. (2001)
Lim Kok Wing

Profesor Emeritus Tan Sri Dr Lim Kok Wing (lahir 1940-an) adalah Presiden dan pengasas Universiti Teknologi Kreatif Limkokwing yang terletak di Cyberjaya, Malaysia.

Anugerah

Tan Sri Dr Lim Kok Wing diisytihar sebagai CEO BrandLaureate Terbaik edisi 2009-2010. Anugerah disampaikan oleh Menteri di Jabatan Perdana Menteri Datuk Seri Idris Jala. Anugerah The Brandlaureate merupakan anugerah jenama berprestij bagi syarikat di Malaysia dan Asia Pasifik yang mengiktiraf kecemerlangan jenama syarikat antarabangsa, syarikat berkaitan kerajaan dan syarikat penyenaraian awam.
Beuzeville-la-Guérard

Beuzeville-la-Guérard ialah komun di jabatan Seine-Maritime dan di kawasan Haute-Normandie di utara Perancis.
Marcha Real

Marcha Real (Mac Diraja) adalah lagu kebangsaan Sepanyol. Ia merupakan satu daripada beberapa lagu kebangsaan yang tidak mempunyai lirik rasmi.
Marcha Real adalah lagu yang agak tua di Eropah. Asal-usulnya tidak diketahui. Ia telah disebut di dalam dokumen "Libro de Ordenanza de los toques militares de la Infantería Española", sebuah buku panduan meniup trompet untuk membunyikan isyarat-isyarat (bugle calls) karangan Manuel de Espinosa. Dalam buku ini, lagu Marcha Real diberi nama 'Marcha Granadera' (Muzik Perbarisan Granadiers) tetapi tidak pula diberitahu siapa yang menggubahnya.
Pada tahun 1770, Raja Carlos II menitahkan bahawa lagu 'Marcha Granadera' didendangkan di upacara-upacara awam dan istiadat. Lama-kelamaan rakyat Sepanyol menganggap lagu tersebut sebagai lagu kebangsaan mereka dan menggelarnya Marcha Real atau Muzik Diraja kerana ia sering diperdengarkan apabila Raja atau ahli keluarganya hadir.
Pada pemerintahan Republik Sepanyol Kedua (1931-1939), lagu Himno de Riego telah menggantikan lagu Marcha Real yang dianggap mengagungkan sistem diraja. Namun Franciso Franco mengembalikan Marcha Real setelah berakhirnya Perang Saudara Sepanyol (1936-1939).
Juara Carta Mingguan Muzik Muzik 30

Muzik Muzik memasuki musim ke 30 pada tahun 2016 dan carta mingguannya bermula pada bulan 24 Januari 2015. Berikut adalah senarai lagu-lagu yang pernah menjuarai carta mingguan berdasarkan undian pembaca menerusi borang dipaparkan laman web rasmi Muzik Muzik. Carta untuk musim ini hanya bermula pada minggu ketujuh ekoran beberapa masalah teknikal dalam produksi sekaligus menjadikan tempoh minggu pusingan carta musim ini adalah yang terpendek iaitu sebanyak 46 minggu sahaja.
Masjid Kariah Paroi Jaya

Latar belakang

Masjid Kariah Paroi Jaya terletak di kedudukan Latitud 2 darjah, 43 minit, 43.9 saat Utara dan Longitud  101 darjah, 58 minit, 39.9 saat Timur. Arah kiblatnya adalah pada 292 darjah, 41minit, 13.7 saat.
Bagnols, Puy-de-Dôme

Bagnols merupakan sebuah komun di jabatan Puy-de-Dôme di tengah Perancis.
Tuisyen

Tuisyen ialah bimbingan tambahan yang diberikan kepada pelajar (individu atau kumpulan kecil) bagi mata pelajaran tertentu.  Perkataan ini berasal daripada perkataan bahasa Inggeris tuition yang bermaksud "pengajaran".
Secara amnya, tuisyen diperlukan oleh pelajar-pelajar yang lemah dan tertinggal dalam pelajaran. Pelajar yang berkenaan mungkin menghadapi pelbagai masalah seperti tidak minat belajar, tidak faham-faham, atau tidak dapat menumpukan perhatian dalam kelas sehinggakan dia tertingal dalam pelajaran. Maka dalam keadaan inilah seorang pelajar memerlukan tuition, yakni bimbingan tambahan. 
Berbeza dengan pendidikan formal di sekolah,peranan tuisyen sebenarnya tidak terletak pada penyampaian ilmu pengetahuan baru kepada pelajar. Sebaliknya tuisyen lebih berperanan dalam pengukuhan ilmu pengetahuan yang telah dipelajari oleh pelajar di sekolah. Maka peranan utama tuisyen sebenarnya adalah pelatihan (bahasa inggeris: coaching). Keadaan ini jelas dalam tuisyen bahasa dan matematik, di mana pelajar berkenaan akan diberi pelbagai latihan oleh guru tuisyen suapaya pelajar berkenaan dapat menguasai kemahiran berkenaan dengan lebih baik.
Masjid Kampung Keruak

Pentadbiran

Masjid Kampung Keruak memiliki nombor pendaftaran masjid No Daftar: MY-11-BST-00090.
Saint-Étienne-de-Brillouet

Saint-Étienne-de-Brillouet ialah sebuah komun di jabatan Vendée di wilayah Pays de la Loire barat Perancis.
Laguinge-Restoue

Laguinge-Restoue merupakan sebuah komun di jabatan Pyrénées-Atlantiques di barat-daya Perancis.